alexandrainst/scandi-wiki huggingface dataset:
Aktivisme

.

Aktivisme er en overlagt handling for å skape sosial eller politisk forandring. Denne handling utfolder seg som regel som støtte eller opposisjon til en ofte kontroversiell sak eller et omdiskutert argument. Aktivisme innbefatter ofte strategier for utbredelse av ideologiske synspunkter, hvor fysiske eller symbolske handlinger brukes som argumentasjon.

Karl Marx uttrykte aktivist-holdningen i formaningsform:

Forskjellige typer for aktivisme 
 Sivil ulydighet
 Boikott
 Hacking
 Politisk aktivisme
 Lobbyisme
 Propaganda
 Utenomparlamentarisk virksomhet
 Demonstrasjon
 Direkte aksjon
 Opprør
 Terrorisme
 Studentopprør

Referanser
Prästost

Prästost er en grynpipet hardost av kumelk, i nær slekt med Svecia og med 45–50 % fett i tørrsubstansen. Opprinnelig ble den produsert av tiendemelk på smålendske prestegårder, hvorved man til ystemelken tilsatte eldre og gjæret ostemasse.

Prästost finnes ofte i mellom- og vellagret variant med en noe sterkere smak.

Oster
Svensk mat
Herrgårdsost

Herrgårdsost er en svensk rundpipet hardost av emmentalertype, i sin milde variant lagret to til fire måneder. Varemerket Herrgård eies av bransjeorganisasjonen Svensk Mjölk, men osten produseres på lisens av Arla, Norrmejerier og Skånemejerier.

Svensk mat
Oster
Svecia

Svecia er en svensk grynpipet hardost med lett syrlig, frisk smak – ved lengre lagring noe amper – som er en av de mest solgte ostene i Sverige. Den finnes med varierende fettgehalt. Om spisskummen og iblant også karve og kryddernellik tilsettes, kalles den kryddost.
 

Svensk mat
Oster
Beskyttede betegnelser
Grevé

Grevé er et ostevaremerke som tilhører organisasjonen Svensk Mjölk. Grevé benyttes om en rundpipet svensk hardost med en nøttelignende, noe søtaktig smak.

Den er inspirert av den sveitsiske emmentaleren, men er litt mer kompakt.

Grevé minner i smak og konsistens om Jarlsberg.

Svensk mat
Oster
Eike (hjul)

Eike har andre betydninger

Eike (også eke eller hjulspik), fra norrønt eik, er en av flere staver som stråler ut fra senteret av et hjul. Eikene forbinder hjulets nav med  den ytre delen, felgen. Hjul med eiker dukket først opp i bronsealderenen og var en videreutvikling av enkle og betydelig tyngre skivehjul.

Eikene i gamle trehjul ble trykkbelastet, mens dagens moderne eikete hjul blir belastet i form av drag/spenning, noe som gir en betydelig vektbesparelse og bedre stabilitet. Slike hjul brukes for eksempel i sykler, motorsykler, rullestoler og biler.

Referanser 

 
Hjul
Sykkeldeler
James McGill Buchanan

James McGill Buchanan (født 3. oktober 1919 i Murfreesboro i Tennessee i USA, død 9. januar 2013 i Blacksburg i Virginia) var en amerikansk økonom som er mest kjent for sitt arbeid angående offentlige økonomisk teori som han i 1986 ble tildelt Sveriges Riksbanks pris i økonomisk vitenskap til minne om Alfred Nobel for.

Liv og virke

Bakgrunn
Han ble født som det eldste barnet til James og Lila (født Scott) Buchanan. Han var sønnesønn til John P. Buchanan, som var guvernør i Tennessee på 1890-tallet. 

Buchanan tok sin grunneksamen ved Middle Tennessee State Teachers College, som senere ble til Middle Tennessee State University, i 1940. Han tok en mastereksamen ved University of Tennessee i 1941. 

Under andre verdenskrig arbeidet han i admiral Nimitz stab i Honolulu, og det var der han traff og giftet seg med sin kone Anne. Anne, som var av norsk herkomst, arbeidet som sykepleier ved militærbasesykehus på Hawaii.

Økonom
Buchanan fikk doktorgrad fra University of Chicago i 1948 hvor han var svært påvirket av Frank H. Knight. Tittelen på doktorabeidet var Fiscal Equity in a Federal State. Det var også på universitetet ved Chicago at han for første gang leste og fant mye opplysende arbeid angående forskeren og økonomen Knut Wicksell og hans arbeider. Buchanan har i tillegg vært grunnleggeren av en ny skole med tilhold i delstaten Virginia som lærer studentene om politisk økonomi. 

Buchanans økonomiske arbeider igangsatte forskning på hvordan politikernes egeninteresse og ikke-økonomiske krefter påvirker den amerikanske regjeringens økonomiske politikk.

Buchanans mange arbeider omfatter blant annet flere omfattende tekster om offentlig økonomi, den offentlige gjelden, stemmegivning, strengere analyse av teorien om logrolling, makroøkonomi, og frihetlig teori.

I år 2001 fikk Buchanan et æresdoktorat fra Universidad Francisco Marroquín  for sine bidrag til økonomiske teorier.

Referanser

Eksterne lenker 
 

Økonomer fra USA
Nobelprisvinnere fra USA
Sveriges Riksbanks pris i økonomisk vitenskap til minne om Alfred Nobel
Personer fra Rutherford County i Tennessee
Tordenskioldeika

Tordenskioldeika i Kjølhalskogen i Horten er et av Norges eldste trær.

Om denne eika sies det at Peter Wessel Tordenskiold brukte den som pullert da han skulle fortøye skipet sitt, og da skipet skulle kjølhales, ble trossa slått rundt treet. Bukten inn til treet heter dessuten Tordenskjoldbukta.

Eika ble fredet ved kongelig resolusjon 9. desember 1921 («Falkensten naturminne»). Hvor gammelt treet er, er det ikke mulig å si, men det går for å være minst 800, kanskje bortimot 1.000 år. Treet har blitt støttet opp og boltet, for å holde stammen sammen, og et gjerde er satt opp rundt treet som sikring den dagen det faller. Tordenskioldeika er en hul eik.

Største trusselen mot treet var i 1993, hvor det ble diskutert både å oppheve fredningen og å få det sterkt medtatte treet fjernet. Fylkesmannens miljøvernavdeling var bekymret for sikkerheten, men manglet økonomiske midler til å foreta tilstrekkelig sikring (inngjerding). Imidlertid førte disse planene til stort engasjement i byen, og mye omtale i lokalavisen Gjengangeren, der en innsamling for å sikre området ble diskutert. Daværende ordfører Jon Brekke påpekte at eika representerer en viktig del av byens identitet, og er et svært viktig kulturminne det er verd å ta vare på.

Treet ble omtalt i Gjengangerens lederartikkel 16. mars 2013, med tegning av Anders F. Kaardahl.

Referanser

Eksterne lenker 
 
 

Kulturminner i Horten
Fredete trær i Norge
Naturminner i Vestfold og Telemark
Peter Weiss

Peter Ulrich Weiss (født 8. november 1916 i Nowawes nær Potsdam, død 10. mai 1982 i Stockholm) var en tysk-svensk forfatter, maler, grafiker og filmskaper.

Efter en oppvekst i det daværende tyske riket, hvor hans østerriksk-ungarskfødte, jødiske far forsøkte å assimilere familien, bosatte den seg 1935 ikke desto mindre i London, hvor Weiss studerte fotografi. Her debuterte han også som kunstmaler. Året efter flyttet familien til Tsjekkoslovakia, hvor Weiss studerte ved kunstakademiet i Praha. Da Det tredje riket okkuperte tsjekkisk Sudetenland, emigrerte familien endelig til Borås i Sverige, mens Peter Weiss selv flyttet til Stockholm i 1940, hvor han senere studerte ved kunstakademiet. Ved siden av å arbeide som lærer i filmteori ved Stockholms «Högskole» (idag «Folkuniversitetet»), utga han flere skjønn- og faglitterære verk på svensk, samtidig som han produserte seksten dokumentarfilmer, som kombinerer sosialt engasjement med avantgardistiske uttrykksformer. I 1946 ble Weiss svensk statsborger.

Fra og med 1960 begynte Peter Weiss imidlertid å utgi sine tekster på tysk, sitt opprinnelige morsmål, og de første, modernistiske tekstene vakte gjenklang i Tysklands litteraturmiljø. Det er også i denne tiden han ble knyttet til Gruppe 47, en innflytelsesrik krets av unge forfattere og kritikere, som arbeidet for å fornye tysk litteratur og sprog efter «nullpunktet», dvs. nazismens undergang.

Hans litterære gjennombrudd fant sted i 1964 med teaterstykket Forfølgelsen av og mordet på Jean Paul Marat fremstilt av pasienter på hospitalet Charenton under ledelse av herr de Sade («Die Verfolgung und Ermordung Jean Paul Marats dargestellt durch die Schauspielgruppe des Hospizes zu Charenton unter Anleitung des Herrn de Sade»), som gjerne forkortes Marat/Sade, samt «Auschwitz-oratoriet i elleve sanger» fra 1965, Ransakingen («Die Ermittlung»), som i likhet med hans hovedverk, tre-bindsromanen Motstandens estetikk («Die Ästhetik des Widerstands»), som ble utgitt mellom 1975 og 1981, er oversatt til en rekke sprog, deriblant norsk.

Priser og utmerkelser (utvalg) 
 1982: Georg Büchner-prisen fra Deutsche Akademie für Sprache und Dichtung.
 1950: Boklotteriets stipend

Referanser

Eksterne lenker 
 
 
 

Svenske forfattere
Svenske regissører
Svenske malere
Svenske dramatikere
Tyske forfattere
Tyske regissører
Tyske dramatikere
Tyske kunstnere
Georg Büchners pris
Artikler på riksmål
Zócalo metrostasjon

Zócalo er en stasjon på Mexico bys metros Linje 2. Den ligger i distriktet Cuauhtémoc.

Stasjonens logo skal forestille Mexicos riksvåpen.

Stasjonen ligger ved torget Plaza de la Constitución (også kjent som Zócalo), midt i Mexico bys historiske sentrum. I stasjonens nærområde ligger Palacio Nacional og Mexico bys katedral.

Veggene i stasjonen har bilder som viser Zócalos utvikling opp gjennom årene. Den har også tre store utstillingsmontere som viser området slik det har sett ut i tre peridoder, fra aztekernes tid fram til i dag.

Det finnes en fotgjengertunnel mellom Zócalo og Pino Suárez metrostasjon.

Stasjonene til Mexico bys metro
Jernbanestasjoner åpnet i 1970
1970 i Mexico
Finn Jerven

Overkonstabel Finn Jerven er en fiktiv person fra serien om Oslodetektiven Knut Gribb. Sammen med betjent Harald Brede er han detektivens nærmeste medarbeider, og har opptrådt som detektivens hjelp og støtte i en rekke fortellinger. Jerven er den yngste av Gribbs medarbeidere, og fremstilles gjerne som en stor kvinnebedårer. 

Jerven beskrives slik av tidligere Gribb-produsent og Radioteater-sjef Nils Nordberg:

Finn Jerven er en ekte Kristiania-gutt, født i 1905. Hans far, agent Oscar Jerven, døde tidlig og Jerven var en av mange unge som kom ut på skråplanet i forbudstiden, men Gribb fikk tauet ham inn før det var for sent, og skaffet ham jobb ved politiet etter realskoleeksamen.

Han begynte som kontorist – Jerven var for liten av vekst til å komme inn på politiskolen – men da han etter hvert avslørte et betydelig talent som etterforsker fikk Gribb ham over i oppdagelsesavdelingen, og han har avansert til overkonstabel. 

Jerven har brunt hår og brune øyne i et smalt, gutteaktig ansikt, han løper som en sprinter og klatrer som en ape og er en mester i ju-jitsu og judo, til stadig overraskelse for dem som tror seg større og sterkere. 

Hans spesialitet er ”skygging”, å følge etter personer uten å bli oppdaget. Jerven er dandyaktig velkledd, har en lett og ubesværet tone som ”klientellet” liker, og et svært godt øye til damene. 

Og de til ham, noe som delvis er grunnen til at han ikke klarer å bestemme seg for hvem han skal velge. Han er av og til på nippet til å fri, men tar seg alltid inn igjen i siste øyeblikk. Han bor i Frognerveien, i en leilighet som han arvet etter en ugift tante.

Referanser 

Personer i kriminallitteraturen
Fiktive politifolk
Sarkom

Sarkomer er kreftformer som springer ut fra hardt/fast mesenkymalt vev. Sarkomer blir kategorisert etter hvilke celletyper de inneholder, og dermed antakelig hvilket cellevev de kommer fra.  Derfor er blir en kreft i fibrøst vev kalt fibrosarkom, og kreft i fettvev(lipidvev) kalles liposarkom.
Sarkomer kan deles inn i to hovedgrupper: knokkelsarkomer og bløtvevssarkomer.

Sarkomer er langt mer sjeldne enn karsinomer.

Referanser 

Kreft
Svulster
Dul Hasti-demningen

Dulhasti-demningen, også kjent under navnet Dul Hasti, er en demning med et vannkraftverk på elva Chenab i det nordvestre i India. Anlegget har et totalt installert vannkraftpotensial på 360 MW. 

Demninger i India
Vannkraftverk i India
Eline Lossius Østerud

Eline Lossius Østerud er en norsk fotballspiller som for tiden spiller for Manglerud Star Toppfotball.

Østerud har tidligere spilt for Hølen IK, Soon IF og Kolbotn. Eline ble kåret til årets juniorspiller av Kolbotn IL 2009

Referanser 

Norske fotballspillere
Fotballspillere for Manglerud Star Toppfotball
Fotballspillere for Kolbotn IL
Kathrine Kronkvist

Kathrine «Mini» Kronkvist (født 30. november 1985) er en norsk fotballspiller som for tiden spiller for Vålerengas damelag i den norske toppserien.

Kronkvist har tidligere spilt for Skjetten.

Referanser

Norske fotballspillere
Fotballspillere for Manglerud Star Toppfotball
Marit Sørvig

Marit Sørvig er en norsk fotballspiller for Manglerud Star Toppfotball.

Sørvig har tidligere spilt for Donn.

Referanser

Norske fotballspillere
Fotballspillere for Manglerud Star Toppfotball
Anette Heimli Jokstad

Anette Heimli Jokstad (født 17. april 1988 i Oslo) er en norsk fotballspiller som spiller for LYN damelag.

Jokstad har tidligere spilt for Kolbotn, Manglerud Star, Skjetten og Linderud-Grei.

Referanser

Norske fotballspillere
Fotballspillere for Manglerud Star Toppfotball
Pouget vannkraftverk

Pouget vannkraftverk er en demning med et vannkraftverk i Frankrike. Anlegget har et totalt installert vannkraftpotensial på 445 MW.

Eksterne lenker

Demninger i Frankrike
Vannkraftverk i Frankrike
Aveyron
Byggverk i Occitanie
Vouglans-demningen

Vouglans-demningen er en demning med et vannkraftverk i elven Ain i Frankrike. Anlegget har et totalt installert vannkraftpotensial på 262 MW. Det stod ferdig utbygd i 1968.

Eksterne lenker

Demninger i Frankrike
Vannkraftverk i Frankrike
Jura (departement)
Byggverk i Bourgogne-Franche-Comté
Karkheh-demningen

Karkheh-demningen er en demning med et vannkraftverk  i elva Dez i Iran. Anlegget har et totalt installert vannkraftpotensial på 520 MW. Det stod ferdig utbygd i 1963.

Eksterne lenker
 

Demninger i Iran
Vannkraftverk i Iran
Kraftverk etablert i 1963
3
Provinsen Khuzestan
Shiroyama vannkraftverk

Shiroyama vannkraftverk er et pumpekraftverk i elva Sagami i Japan. Anlegget har et totalt installert vannkraftpotensial på 250 MW. Det ble påbegynt i 1960 og stod ferdig utbygd i 1965.

Se også
Liste over verdens største vannkraftverk

Vannkraftverk i Japan
Pumpekraftverk i Japan
Bighorn-demningen

Bighorn-demningen er en demning med et vannkraftverk i elva Bighorn like før denne renner ut i North Saskatchewan i Alberta det sentrale Canada. Anlegget har et totalt installert vannkraftpotensial på anslagsvis 120-400 MW. Det er fra 1972, og kraftproduksjonen begynte i 1975. Årsproduksjonen er nok til å forsyne drøye  husholdninger.

Demningen demmer opp Abrahamsjøen (Abraham Lake), som er det største kunstige reguleringsmagasin i delstaten. Arealet er 53,7 km².

Operatør er selskapet TransAlta Co.

Eksterne lenker
 Plants in Operation – TransAlta.

Demninger i Canada
Vannkraftverk i Canada
Kraftverk i Alberta
Demninger fullført i 1972
Kraftverk etablert i 1975
1972 i Canada
1975 i Canada
Li (navn 利)

Li (kinesisk: 利, pinyin: Lì) er den vanligste romanisering av det kinesiske slektsnavnet 利. I 2008 var Li regnet det som Kinas  299. mest valige slektsnavn.

I Hongkong, og blant mange utenlandskinesere, er stavemåten Lee vanligere. 

Navnet må ikke forveksles med Li, Kinas kanskje vanligste navn, som skrives både 李 og uttales Lǐ (fallende og stigende tone).

Kjente bærere av navnet 利
 Matteo Ricci (利瑪竇, pinyin: Lì Mǎdòu), katolsk kinamisjonær
 Hysan Lee (利希慎), forretningsmann
 Nina Li Chi (利智), kinesisk skuespillerinne, hustru til Jet Li
 Guang Li (利光宇), kinesisk-australsk skuespiller

Referanser

Kinesiske slektsnavn
Ralph Berzsenyi

Ralph Berzsenyi (født 26. februar 1909 i Fiume, død 10. juni 1978 Budapest) var en ungarsk sportsskytter som deltok i de olympiske leker 1936 i Berlin.

Berzsenyi vant en olympisk sølvmedalje i skyting under Sommer-OL 1936 i Berlin. Han kom på andreplass i 50 m rifle liggende med 296 poeng bak norske Willy Røgeberg som vant på maksimale 300 poeng. Det var 66 skyttere fra tjuefem nasjoner som deltok i konkurransen som ble avholdt 8. august  1936.

OL-medaljer 
 1936  Berlin –  Sølv i skyting, 50 m rifle liggende  Ungarn

Eksterne lenker 
 

Ungarske skyttere
Medaljevinnere under Sommer-OL 1936
Deltakere for Ungarn under Sommer-OL 1936
Skyttere under Sommer-OL 1936
Personer fra Rijeka
Olympiske medaljevinnere i skyting
Władysław Karaś

Władysław Karaś (født 31. august 1893 i Kielce, død 28. mai 1942) var en polsk sportsskytter som deltok i de olympiske leker 1936 i Berlin.

Karaś vant en olympisk bronsemedalje i skyting under Sommer-OL 1936 i Berlin. Han kom på tredjeplass i 50 m rifle liggende med 296 poeng bak norske Willy Røgeberg som vant på maksimale 300 poeng og Ralph Berzsenyi fra Ungarn. Det var 66 skyttere fra tjuefem nasjoner som deltok i konkurransen som ble avholdt 8. august  1936.

OL-medaljer 
 1936  Berlin –  Bronse i skyting, 50 m rifle liggende  Polen

Eksterne lenker 
 

Polske skyttere
Medaljevinnere under Sommer-OL 1936
Deltakere for Polen under Sommer-OL 1936
Skyttere under Sommer-OL 1936
Personer fra Kielce
Fødsler i 1893
Dødsfall i 1942
Olympiske medaljevinnere i skyting
Almohadene

Almohadene, Almohad-dynastiet eller Almohadriket (arabisk: الدولة الموحدية; Almohad fra arabisk الموحدون; al-Muwahhidūn, i.e. «monoteistene» eller «de unitære») var et berbersk, muslimsk dynasti av kalifer (islams høyeste politiske og religiøse tittel, også kalt Amīr al-Mu'minīn – de trofaste kommandant) grunnlagt i begynnelsen av 1100-tallet som erobret store deler av Nord-Afrika til så langt øst som Libya, og også al-Andalus, den da muslimske delen av Iberia som i dag er det sørlige Portugal og Spania. 

I sin regjeringsperiode fra 1130 til sin død i 1163 beseiret Abd al-Mu'min al-Kumi, den eneste berberen fra Nedroma i Tlemcen i den marokkanske almoravidhæren, det daværende almoraviddynastiet, og han utvidet også makten sin til større deler av Maghreb og andre deler av det nordlige Afrika, og han ble i 1149 amir av Marrakech. Almohadene var mer fundamentalistisk islamske enn sine forgjengere, og behandlet religiøse minoriteter, dhimmiene, svært dårlig. 

Al-Andalus, det mauriske Iberia, ble styrt fra Nord-Afrika til almohadene flyttet sin hovedstad fra Marrakech til Sevilla i 1170. I 1212 ble riktignok kalifen Muhammad an-Nasir beseiret av en kristen allianse av kongedømmene Castilla, Aragón, Navarra og Portugal med europeiske allierte i slaget ved Las Navas de Tolosa i Sierra Morena-fjellene i det sørlige Spania, og dette katastrofale nederlaget ble slutten på almohadenes dominans. Nesten alle de mauriske besittelsene på Den iberiske halvøy gikk tapt kort tid senere, og de store muslimske byene Córdoba og Sevilla ble erobret av kristne i 1236 og 1248. 

Almohadene fortsatte å styre i sine afrikanske besittelser, helt til disse litt etter litt ble tapt på grunn av stamme- og regionopprør, som førte til at det rivaliserende dynastiet marinidene ble grunnlagt i 1215, og disse endte opp med å ta over de fleste av almohadenes landområder. Den siste almohadkalifen, Abu al-Ula al-Wathiq Idris, mistet alle sine landområder unntatt Marrakech, hvor han i 1269 ble myrdet av en slave. 

I dag er almohadenes hellige sted og graver bevart i Marokko, likeså også gravene til deres rivaler og fiender almoravidene.

Muwahhadi-kalifene fra 1121 til 1269
*Ibn Tumart, 1121-1130
Abd Allah ibn Muhsin al-Wansharisi, 1130
Abd al-Mu'min, 1130–1163
Abu Ya'qub Yusuf I, 1163–1184
Abu Yusuf Ya'qub al-Mansur, 1184–1199
Muhammad an-Nasir, 1199–1213
Abu Ya'qub Yusuf II, 1213–1224
Abd al-Wahid I, 1224
Abdallah al-Adil, 1224–1227
Yahya, 1227–1235
Idris I, 1227–1232
Abdul-Wahid II, 1232–1242
Ali, 1242–1248
Umar, 1248–1266
Idris II, 1266–1269

Sufisme

Sufiforfattere fra almohaddynastiet inkluderer:
Sidi Abu Madyan Shuayb ibn al-Houssein al-Ansari (1126–1198) 
Ali ibn Harzihim (m. 1164)
Abi Mohammed Salih (1153–1234)
Abu Abdallah ibn Harzihim (m. 1235)
Abu-l-Hassan ash-Shadhili (1197–1258)
Abdelwahid al-Marrakushi (f. 1185),  historiker og forfatter
Salih bin Sharif ar-Rundi (1204–1285)

Islams historie
Spanias historie
Marokkos historie
Algeries historie
Portugals historie
Tunisias historie
Vest-Saharas historie
Libyas historie
Stater og territorier etablert i 1121
Stater og territorier opphørt i 1269
Morten Brenne

Morten Brenne (født 19. juni 1958 i Sarpsborg) er en norsk trompetist, dirigent og produsent.
Han er utdannet ved Norges musikkhøgskole.
Brenne arbeider for Rikskonsertene og som frilans trompetist og studiomusiker i Oslo-området.
Han spiller også i bandene Ophelia Ragtime Orchestra og Penthouse Playboys, og han har spilt i Oslo Groove Company og Sandvika Storband.

Arbeid som dirigent 
Brenne har tidligere dirigert en rekke korps og orkester. Her er et utvalg:
 H.M.Kongens Gardes Musikkorps
 Grav Musikkorps
 Kongsberg Våpenfabrikks Musikkorps
 Nordstrand Janitsjar
 Oslo Politiorkester
 Troms Kretskorps
 Tromsø Janitsjar

Diskografi 
 Med Oslo Groove Company
 Anno 1990 – (Hot Club Records, 1990)
 Anno 1992 – (1992)
 Med Ophelia Ragtime Orchestra 
 Sound and Smoke – (2005)
 Treemonisha – (2003)
 From Ragtime to Radio"
 In New Orleans"
 Plays Classic Ragtime & Popular Hits 1900-1931
Med Penthouse Playboys 
  Elske i Sneen 

Norske dirigenter
Norske trompetister
Fødsler i 1958
Bjerknes

Bjerknes er et norsk, vanlig forekommende gårdsnavn. Andre skrivemåter er Bjerkenes, Bjørknes, Bjertnes, Birkenes og Bjarkenes.

Personer

 Carl Anton Bjerknes (1825–1901), fysiker, hans to sønner:
 Vilhelm Bjerknes (1862–1951), fysiker og meteorolog, hans tre sønner:
Jacob Bjerknes (1897–1975) meteorolog
Wilhelm Bjerknes (1901–40) lege 
Kristian Bjerknes (1901–81) arkitekt, hans datter:
Honoria Bjerknes (1932–) zoolog
 Ernst Bjerknes (1865–1955) byplanlegger
Kristine Bjerknes (1976–) roer
Per Inge Bjerknes (1979–) politiker

Etternavn
Terje Sølsnes

Terje Egilsønn Sølsnes (født 10. mars 1945) er en norsk tidligere TV-vert og programleder. Han arbeidet i Fjernsynssjefens stab i NRK i flere tiår, var programleder i flere Barne-TV-serier og programleder for Frokost-TV, "God morgen, Norge!", på slutten av 1980-årene og begynnelsen av 1990-årene sammen med Toppen Bech.

Sølsnes har også vært konferansier og impresario i firmaet Sølsnes Arrangementer, hatt idealistiske engasjementer for Kreftforeningen, Radiumhospitalet og Politihestenes venner. Sølsnes spilte president Franklin D. Roosevelt 250 ganger i Annie (musikal), regissert av Daniel Bohr ved Bryggeteatret i 1992/1993, og senere spilte han gymlærer Tarzan i den Daniel Bohr-regisserte Gummi-Tarzan samme sted. I 2001 konkurrerte han mot Toppen Bech i kokkekamp, og merkelig nok, sier han selv, vant han. Toppen Bech og Terje Sølsnes laget også to store rojale programmer, ett om kong Olavs hustru kronprinsesse Märtha (det ble sendt på kong Olavs begravelsesdag) og ett om dronning Margrethe II av Danmark, om dronningen som monark, mor og malerinne. Disse programmene ble også vist i Sverige og Danmark.

Sølsnes er opprinnelig utdannet ved Oslo Handelsgymnasium (OHG), og han arbeidet innen bank og finans, ble bl.a. headhuntet til Bankenes Betalingssentral (BBS) da bankene ville lage sine egne kredittkort. I 1979 startet han som programpresentatør i NRK der han forøvrig kommenterte Nyttårshopprennet i 1996 grunnet umulig sikt for Arne Scheie. I årene 2004–2010 studerte Terje Sølsnes kunsthistorie med sidefag italiensk og latin ved Universitetet i Oslo og ved Det norske Institutt i Roma, deretter «in situ» («på stedet») under professor Einar Petterson i Hellas, New York, Venezia, Ravenna, Siena, Firenze, på Sicilia og mest i Roma, hvor han bor store deler av året og formidler romersk kultur og historie til mindre grupper.

Referanser

Eksterne lenker 
 

Norske kanalverter i NRK
Norske programledere
Programledere for NRK
Personer fra Oslo
Runar Kvant

Runar Kvant er programleder i P4 sin storbyradio P5 Radio Halve Norge AS (desember 2009- ). Han har tidligere jobbet i Jærradiogruppen som programleder (1997–2009).

Norske programledere
Wood River kullkraftverk

Wood River kullkraftverk er et kullkraftverk ved byen Alton i Madison County, delstaten Illinois i USA. Det har en installert produksjonskapasitet på 500 MW fordelt på to blokker. Årlig kraftproduksjon er om lag 3,04 TWh. Operatør er Dynegy.

Anlegget ble påbegynt omkring 1950 og stod ferdig i 1964. Brenselkilden er kull. Anleggets årlige utslipp av CO2 var 3,14 millioner tonn i 2006.

Se også
Liste over verdens største kullkraftverk

Eksterne lenker
 Beskrivelse av anlegget inklusive utslippsdata - SourceWatch.

Varmekraftverk i USA
Kullkraftverk i USA
Kraftverk i Illinois
Madison County (Illinois)